Diari Oficial de la Generalitat Valenciana


Sumari del DOGV 2482, del 03-04-1995 (1995/834316)

RESOLUCIÓ de 6 de març de 1995, del director territorial d'Educació, per la qual es determina el calendari ordinari i extraordinari d'admissió d'alumnat als centres docents no universitaris per al curs 1995-96.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2482

Data del DOGV
:   03-04-1995

Secció del DOGV
:   ALTRES DISPOSICIONS

Número del document
:   1995/834316


Data del document
:   06-03-1995

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 6 de març de 1995, del director territorial d'Educació, per la qual es determina el calendari ordinari i extraordinari d'admissió d'alumnat als centres docents no universitaris per al curs 1995-96.   
El Decret 186/1994, de 13 de setembre del Govern Valencià (DOGV 17.09.94) regula l'admissió de l'alumnat als centres docents no universitaris de la Comunitat Valenciana finançats amb fons públics. El procediment d'admissió d'alumnat als centres d'Educació Infantil, Educació Primària i Educació Secundària està regulat per l'Ordre de 7 de febrer de 1995 (DOGV 1 de març).  
L'article quart de l'ordre esmentada estableix que en el primer trimestre de l'any natural, el director territorial competent dictarà una resolució en què es determine el calendari ordinari i extraordinari d'admissió d'alumnat als centres docents del seu àmbit competencial.  
Per aquest motiu, cal establir el calendari d'admissió de l'alumnat que s'haurà d'escolaritzar en els centres finançats amb fons públics dels diferents nivells educatius de l'àmbit territorial d'aquesta direcció territorial a Castelló.  
Per això, en virtut de les facultats que tinc conferides, resolc:  
Primer  
El calendari que caldrà seguir en el procés d'admissió d'alumnat, serà el que s'escaiga, segons l'ensenyament que s'hi impartesca:  
- Ensenyaments Bàsics, per a les sol.licituds d'admissió en centres que impartesquen Educació Infantil/Educació Preescolar, Educació Primària/Educació General Bàsica i Educació Especial i centres autoritzats per anticipar el Primer Cicle d'Educació Secundària Obligatòria.  
- Ensenyaments Mitjans, per a sol·licituds d'admissió d'alumnes en centres de Formació Professional, Batxillerat Unificat i Polivalent i centres que estiguen autoritzats per a l'anticipació del Segon Cicle de l'Educació Secundària Obligatòria i els nous batxillerats LOGSE.  
Segon  
El calendari que caldrà seguir en el procés de matriculació ordinària dels centres d'ensenyaments bàsics serà el següent:  
Activitat i calendari  
1. Constitució de les comissions d'escolarització  
Fins el 22 de març   
2. Publicitat de les àrees d'influència  
Fins el 22 de març   
3. Publicitat dels centres receptors  
Fins el 22 de març   
4. Publicitat de les vacants existents en cada centre  
Fins el 22 de març   
5. Presentació de sol·licituds d'admissió i dels documents acreditatius de les circumstàncies a què es refereixen els articles 15 a 24 de l'Ordre de 7 de febrer de 1995  
Del 27 de març al 7 d'abril (ambdós inclosos)   
6. Publicitat de les llistes d'alumnat admés i no admés  
Provisionals Fins el 19 de maig  
Definitives Fins el 24 de maig  
7. Formalització de matrícula als centres  
Del 9 al 20 de juny  
Tercer  
El calendari que caldrà seguir en el procés de matriculació ordinària en els centres d'ensenyaments mitjans serà el següent:  
Activitat i calendari  
1. Constitució de les comissions d'escolarització  
Fins el 31 de maig   
2. Publicitat de les àrees d'influència  
Fins el 31 de maig   
3. Publicitat dels centres receptors  
Fins el 31 de maig   
4. Publicitat de les vacants existents en cada centre   
Fins el 31 de maig   
5. Presentació de sol·licituds d'admissió i dels documents acreditatius de les circumstàncies a què es refereixen els articles 15 a 24 de l'Ordre de 7 de febrer de 1995  
Del 21 al 30 de juny (ambdós inclosos)  
6. Publicitat de les llistes d'alumnat admès i no admès   
Provisionals 11 de juliol   
Definitives 14 de juliol  
7. Formalització de matrícula als centres  
Del 17 al 21 de juliol  
Quart  
El calendari que caldrà seguir en el procés de matriculació extraordinària per a les sol·licituds d'admissió en els centres d'ensenyament bàsic serà el següent:  
Activitat i calendari  
1. Publicitat de les vacants existents en cada centre  
Fins el 6 de setembre  
2. Presentació de sol·licituds  
Fins el 6 de setembre  
3. Presentació de les llistes d'alumnat admés i no admés  
Fins el 13 de setembre  
4. Formalització de matrícula  
Fins el 15 de setembre  
5. Comunicació de les vacants existents als centres per part de les corresponents comissions d'escolarització, emprant els annexos XII-XIV-XV, segons corresponga, de l'Ordre de 7 de febrer de 1995, a la Direcció Territorial d'Educació de Castelló.  
Fins 22 de setembre   
Cinqué  
El calendari que caldrà seguir en el procés de matriculació extraordinària per a les sol·licituds d'admissió en els centres d'ensenyaments mitjans serà el següent:  
Activitat i calendari  
1. Presentació de sol·licituds  
Fins el dia 8 de setembre  
2. Presentació de les llistes d'alumnat admés i no admés  
Provisionals 13 de setembre  
Definitives 15 de setembre  
3. Formalització de matrícula  
Fins el dia 20 de setembre (alumnes nova admissió)  
4. Comunicació de les vacants existents als centres per part de les corresponents comissions d'escolarització, emprant els annexos XIII-XVI-XVII, segons corresponga, de l'Ordre de 7 de febrer de 1995, a la Direcció Territorial d'Educació de Castelló.  
Fins el 30 de setembre  
Sisè  
Aquestes activitats s'hauran de coordinar entre les comissions d'escolarització, que hauran d'exercir les funcions previstes a l'article 13 del Decret 186/1994, i els centres escolars, per tal de garantir que el procés d'admissió d'alumnes es desenvolupe d'acord amb el procediment establert a l'Ordre de 7 de febrer de 1995.  
Els directors dels centres hauran d'exposar, en el tauler d'anuncis, les normes que regulen l'admissió d'alumnat en els centres docents finançats amb fons públics:  
- àrees d'influència dels centres  
- El calendari de matriculació  
- La normativa aplicable  
- Les places vacants  
Setè  
La declaració de la renda anual de la unitat familiar per tal de justificar, si s'escau aquest criteri, serà la corresponent a l'any 1993. Per la qual cosa els Consells Escolars dels centres hauran de considerar l'import del salari mínim interprofessional corresponent a aquest any que, d'acord amb el Reial Decret 44/1993 de 15 de gener (BOE 16-1-1993) és de 58.530 pessetes per als treballadors des dels 18 anys o 819.420 PTA/anuals havent de considerar-se la base d'imposable.  
Vuitè  
Podran matricular-se en el Primer Curs d'Educació Primària només els alumnes que hagen complert o que compliran 6 anys abans del 31 de desembre de 1995 (nascuts el 1989 o en anys anteriors).  
Novè  
Les sol·licituds s'hauran d'ajustar al model oficial publicat com a annex I d'aquesta resolució que ha estat aprovat per la Direcció General de Centres amb data 02.03.95, d'acord amb el que s'estableix a l'article 12é de l'Ordre de 7 de febrer de 1995, i que es facilitarà de manera gratuïta als centres escolars per tal d'oferir-lo als pares-mares-tutors-es que vulguen sol·licitar l'admissió dels seus fills/es en els centres indicats al punt 1.  
DISPOSICIó ADDICIONAL  
Per a l'admissió i formalització de matrícula en el segon cicle d'Educació Secundària Obligatòria, l'alumnat haurà de complir els requisits acadèmics establerts per la Direcció General d'Ordenació i Innovació Educativa.  
DISPOSICIó FINAL  
Aquesta resolució serà tramesa a la Direcció dels Centres Docents afectats i als presidents del Consells Escolars Municipals.  
Castelló, 6 de març de 1995.- El director territorial d'Educació de Castelló: Vicente Górriz Marqués.